ചാക്കോച്ചന് കുട പിടിച്ച് അരവിന്ദ് സ്വാമി ഇത് പുതിയ തരം റാഗിങ്ങ് എന്ന് താരം സിനിമാജീവിതം താരതമ്യപ്പെടുത്തുമ്ബോള് ഏറെ സമാനതകള് ഉള്ള രണ്ടു നടന്മാരാണ് അരവിന്ദ് സ്വാമിയും കുഞ്ചാക്കോ ബോബനും. അരവിന്ദ് സ്വാമി ഒരുകാലത്ത് മലയാളത്തിന്റെ സ്വന്തം പ്രണയനായകന് എന്ന രീതിയില് അറിയപ്പെട്ടിരുന്ന ആളാണ്. അതേസമയം, ചാക്കോച്ചന് ആവട്ടെ മലയാളത്തിന്റെ പ്രിയപ്പെട്ട പ്രണയനായകനും ചോക്ലേറ്റ് ഹീറോയുമൊക്കെ ആയിരുന്നു. പ്രണയനായകന്റെയും ചോക്ലേറ്റ് ഹീറോയുടെയും പരിവേഷം മാറ്റിവച്ച് പക്വമായ കഥാപാത്രങ്ങളിലേക്കും അല്പ്പം നെഗറ്റീവ് ഷെയ്ഡുള്ള കഥാപാത്രങ്ങളിലേക്കുമൊക്കെ കൂറുമാറുന്ന അരവിന്ദ് സ്വാമിയേയും ചാക്കോച്ചനെയുമാണ് സമീപകാലത്ത് സിനിമാപ്രേക്ഷകര് കണ്ടത്. ഒറ്റ് എന്ന ചിത്രത്തിലൂടെ ഇരുവരും ഒന്നിക്കുന്നു എന്ന വാര്ത്തയും ഏറെ സന്തോഷത്തോടെയാണ് പ്രേക്ഷകര് സ്വീകരിച്ചത്. ഇപ്പോഴിതാ, അരവിന്ദ് സ്വാമിയ്ക്ക് ഒപ്പമുള്ള ഒരു വീഡിയോ പങ്കുവച്ചിരിക്കുകയാണ് കുഞ്ചാക്കോ ബോബന്. ചാറ്റല് മഴയത്ത് കുട ചൂടി നടക്കുന്ന കുഞ്ചാക്കോ ബോബനെയും അരവിന്ദ് സ്വാമിയെയുമാണ് വീഡിയോയില് കാണാനാവുക. ഇടയ്ക്ക് ചാക്കോച്ചനു കുട ചൂടി കൊടുക്കുന്ന അരവിന്ദ് സ്വാമിയേയും കാണാം. നിങ്ങളുടെ സീനിയര് മറ്റൊരു രീതിയില് റാഗ് ചെയ്യാന് ശ്രമിക്കുമ്ബോള്, എന്നാണ് വീഡിയോയ്ക്ക് ചാക്കോച്ചന് നല്കിയ അടിക്കുറിപ്പ്. പുതു വെള്ളൈ മഴ, എന്നാണ് ചാക്കോച്ചന്റെയും അരവിന്ദ് സ്വാമിയുടെയും സൗഹൃദനിമിഷങ്ങള് നിറഞ്ഞ വീഡിയോയ്ക്ക് രമേഷ് പിഷാരടി കമന്റ് നല്കിയിരിക്കുന്നത്. രണ്ടു ചുള്ളന്മാര് ഒറ്റ ഫ്രെയിമില് എന്നാണ് ആരാധകരുടെ കമന്റ്. ഫെല്ലിനി ടി പിയാണ് ഒറ്റ് എന്ന ചിത്രം സംവിധാനം ചെയ്യുന്നത്. തമിഴിലും മലയാളത്തിലും ഒരേ സമയം പുറത്തിറങ്ങുന്ന ഒറ്റ് മുംബൈ , ഗോവ, എന്നിവിടങ്ങളിലാണ് ചിത്രീകരിക്കുന്നത്. ഓഗസ്റ്റ് സിനിമ, സിനിഹോളിക്സ് എന്നീ ബാനറുകള് ഒത്തുചേര്ന്നാണ് ചിത്രം നിര്മിക്കുന്നത്.കുഞ്ചാക്കോ ബോബന് നായകനാവുന്ന ചിത്രത്തില് ബോളിവുഡ് താരം ജാക്കി ഷ്രോഫും ചിത്രത്തില് ഉണ്ടെന്നാണ് റിപ്പോര്ട്ട്. ഛായാഗ്രാഹണം വിജയും സൗണ്ട് ഡിസൈന് രംഗനാഥ് രവിയും നിര്വ്വഹിക്കും. ഇരുപത്തിയഞ്ച് വര്ഷങ്ങള്ക്കു ശേഷം ഒറ്റിലൂടെ അരവിന്ദ് സ്വാമി മലയാളത്തിലേക്ക് എത്തുന്നു എന്ന പ്രത്യേകതയുമുണ്ട്. ഭരതന് സംവിധാനം ചെയ്ത ദേവരാഗമാണ് ഇതിനു മുന്പ് അരവിന്ദ് സ്വാമി അഭിനയിച്ച മലയാളചിത്രം. സുരേഷ് ഗോപിയ്ക്ക് അരികില് നില്ക്കുന്ന ആ കുട്ടിയാണ് പിന്നീട് താരത്തിന്റെ നായികയായത്